Metsik valmistab erinevatest materjalidest ponchosid, mis sobivad mitmekülgse elustiiliga inimestele. Uurisime meie inkubandi ja ühe brändi asutaja Anna Maria Võsu käest, kuidas idee alguse sai ja mis teeb Metsikust metsiku?
#000002
Metsik valmistab erinevatest materjalidest ponchosid. Kui esimese hooga võib olla seostub ponchodega sombreeroga tüüp, kellel on seljas ruudukujuline ja hästi värviline vaip, siis meie ponchod päris sellised ei ole
#000003
Meie ponchod on lihtsa disainiga pealisrõivad – pikad, suure kapuutsi, taskute ja osad isegi varrukatega . Olenevalt materjalist võib võrdluseks tuua näiteks pika pusa, vihmakeebi vmt. Poncho on rõivaese, mis hoiab sind soojas ja kaitseb ilmastiku eest, säilitades samal ajal liikumisvabaduse.
#000004
Mõte ponchosid valmistama hakata, tuli oma vajadusest. Nimelt tekkis huvi lainelauasõidu vastu ja Eestis on enamasti head lained sügisel ja talvel. Seega, et oleks hea soe ja privaatne kuskil metsikumas rannas või rannaparklas riideid vahetada, tekkis vajadus surfiponcho järele.
#000006
Ponchodel on väga pikk ajalugu ja surfiponchodki pole mujal maailmas midagi uut, seega midagi väga unikaalset me välja ei pidanud mõtlema. Tol hetkel ei olnud need Eestis väga levinud ja sealt tekkiski mõte – teen ise. Nii sai algust tehtud.
#000007
Millised on erinevad ponchod, mida teete? Millisteks tegevusteks need sobivad?
#000008
Meil on valikus surfiponcho (frotee materjalist, mis imab nahalt niiskut), vihmaponcho (vetthülgav ja tuulekindel) ning fliisponcho (hoiab sooja).
#000009
Surfiponchol on ilmselt kõige enam erinevaid kasutuskohti – koduses kasutuses hommikumantlina või peale sauna rätiku asemel, soojahoidmiseks terrassiõhtutel, taliujumiseks, enne ja peale surfi. Veespordis on poncho lisaks soojale kihile kasutatav ka nö riietuskabiinina, mille all soojas märg kalipso seljast võtta ning kuivad riided selga panna.
#000010
Fliisponchot on hea kasutada aktiivse tegevuse ning välispordi puhul lihaseid soojas hoidva lisa kihina. Näiteks jalgpallis vahetusmängijatel, kergejõustikus oma katset oodates, lihtsalt metsas jalutades jne. Samas jälle ka suveõhtutel väljas istudes pleedi asemel.
#000011
Väga sügavat ja tähendusrikast saamislugu ei olegi. Kuna kõik algas esialgu surfist, siis meri ja loodus on sellised suured ja metsikud jõud, et sealt see seos ka meie jaoks. Ühtlasi väga meeldib looduses aega veeta.
#000017
Alguses arvasime, et surfarid ja sportlased võiks olla meie peamised kliendid. Tänaseks on selge, et meie klienti on keeruline selliselt liigitada. Ponchodel on nii palju erinevaid kasutusvõimalusi, et seda kuidagi piirata või ette anda konkreetset kasutust või inimtüüpi tunduks patt.
#000018
Soe ja hea tagasiside klientidelt. Mis saaks olla parem kui teha seda, mis endale meeldib ja seda nii, et ka teised sellest rõõmu tunnevad. Loodetavasti on suurimad õnnestumised veel ees.
#000025